CELEX: 32017R0187
Language: lt
Date: 2017-02-02 00:00:00
Title: 2017 m. vasario 2 d. Komisijos įgyvendinimo reglamentas (ES) 2017/187 dėl leidimo naudoti preparatą Bacillus subtilis (DSM 28343) kaip mėsinių viščiukų pašarų priedą (leidimo turėtojas – „Lactosan GmbH &amp; Co. KG“) (Tekstas svarbus EEE. )

3.2.2017   
               
               
                  LT
               
               
                  Europos Sąjungos oficialusis leidinys
               
               
                  L 29/35
               
            KOMISIJOS ĮGYVENDINIMO REGLAMENTAS (ES) 2017/187
      2017 m. vasario 2 d.
      dėl leidimo naudoti preparatą Bacillus subtilis (DSM 28343) kaip mėsinių viščiukų pašarų priedą (leidimo turėtojas – „Lactosan GmbH & Co. KG“)
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
      kadangi:
      
                  (1)
               
               
                  Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
               
            
                  (2)
               
               
                  pagal Reglamento (EB) Nr. 1831/2003 7 straipsnį buvo pateiktas prašymas dėl leidimo naudoti preparatą Bacillus subtilis (DSM 28343). Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
               
            
                  (3)
               
               
                  prašymas pateiktas dėl leidimo naudoti preparatą Bacillus subtilis (DSM 28343), priskirtiną prie priedų kategorijos „zootechniniai priedai“, kaip mėsinių viščiukų pašarų priedą;
               
            
                  (4)
               
               
                  Europos maisto saugos tarnyba (toliau – Tarnyba) 2016 m. gegužės 24 d. priimtoje nuomonėje (2) padarė išvadą, kad siūlomomis naudojimo sąlygomis preparatas Bacillus subtilis (DSM 28343) nedaro nepageidaujamo poveikio gyvūnų ir žmonių sveikatai arba aplinkai ir kad jis gali padidinti mėsinių viščiukų produktyvumą. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
               
            
                  (5)
               
               
                  preparato Bacillus subtilis (DSM 28343) vertinimas rodo, kad Reglamento (EB) Nr. 1831/2003 5 straipsnyje nustatytos leidimo suteikimo sąlygos įvykdytos. Taigi, kaip nurodyta šio reglamento priede, turėtų būti suteiktas leidimas naudoti minėtą preparatą;
               
            
                  (6)
               
               
                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
               
            PRIĖMĖ ŠĮ REGLAMENTĄ:
      1 straipsnis
      Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip priedą gyvūnų mityboje šio reglamento priede nustatytomis sąlygomis.
      2 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
      
         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. vasario 2 d.
         
            
               Komisijos vardu
            
            
               Pirmininkas
            
            Jean-Claude JUNCKER
         
      
      
         (1)  OL L 268, 2003 10 18, p. 29.
      
         (2)  EFSA Journal 2016;14(6):4507.
      
         PRIEDAS
         
                     Priedo identifikavimo numeris
                  
                  
                     Leidimo turėtojo pavadinimas
                  
                  
                     Priedas
                  
                  
                     Sudėtis, cheminė formulė, aprašymas, analizės metodas
                  
                  
                     Gyvūno rūšis arba kategorija
                  
                  
                     Didžiausias amžius
                  
                  
                     Mažiausias kiekis
                  
                  
                     Didžiausias kiekis
                  
                  
                     Kitos nuostatos
                  
                  
                     Leidimo galiojimo terminas
                  
               
                     KSV/kg visaverčio pašaro, kurio drėgnis yra 12 %
                  
               
                     
                        Zootechninių priedų kategorija. Funkcinė grupė: žarnyno floros stabilizatoriai
                     
                  
               
                     4b1825
                  
                  
                     „Lactosan GmbH & Co KG“
                  
                  
                     
                        Bacillus subtilis
                     
                     (DSM 28343)
                  
                  
                     
                        Priedo sudėtis
                     
                     Preparatas Bacillus subtilis (DSM 28343), kurio sudėtyje yra ne mažiau kaip 1 × 1010 KSV/g priedo
                     Kieto pavidalo
                     
                        Veikliosios medžiagos apibūdinimas
                     
                     Gyvybingos Bacillus subtilis (DSM 28343) sporos
                     
                        Analizės metodas
                         (1)
                     
                     
                        Bacillus subtilis (DSM 28343) identifikavimas ir skaičiavimas pašaro priede, premiksuose ir pašaruose
                     
                                 —
                              
                              
                                 Identifikavimas: impulsinė lauko gelių elektroforezė (PFGE)
                              
                           
                                 —
                              
                              
                                 Skaičiavimas: paskleidimo ant plokštelės metodas naudojant triptono sojos agarą (EN 15784).
                              
                           
                  
                     Mėsiniai viščiukai
                  
                  
                     —
                  
                  
                     1 × 109
                     
                  
                  
                     —
                  
                  
                     
                                 1.
                              
                              
                                 Priedo ir premikso naudojimo taisyklėse nurodyti laikymo temperatūrą, laiką ir stabilumą granuliuojant.
                              
                           
                                 2.
                              
                              
                                 Gali būti naudojamas gyvūnų pašaruose, kurių sudėtyje yra leidžiamų kokcidiostatų: diklazurilo, nikarbazino, dekoginato, natrio lazalocido A, natrio monensino, robenidino hidrochlorido, amonio maduramicino ar halofuginono hidrobromido.
                              
                           
                                 3.
                              
                              
                                 Priedo ir premiksų naudotojams pašarų ūkio subjektai nustato veikimo procedūras ir organizacines priemones, kad būtų išvengta galimos su jo naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai naudojami dėvint asmenines apsaugos priemones, įskaitant kvėpavimo takų ir odos apsaugos priemones.
                              
                           
                  
                     2027 m. vasario 23 d.
                  
               
            (1)  Išsamų analizės metodų aprašymą galima rasti etaloninės laboratorijos svetainėje adresu https://ec.europa.eu/jrc/en/eurl/feed-additives/evaluation-reports.